《玉壶吟》
明代·杨光溥

玉壶吟西风，猎猎愁人心。人心本不愁，柰此霜毛侵。

忆昔献赋金銮殿，意气当年比谪仙。飞龙赐出天闲马，紫陌看花著玉鞭。

犀盘宝瓮黄金注，几度承恩白玉筵。圣恩浩荡深如海，涓滴未酬颜已改。

老骥犹怀千里心，欲把青春问天买。

作者简介：山东沂水人。成化五年进士。授刑部主事。时魏国公兄弟仇讦累年，光溥理之即决。后累官山西按察司副使。有《剪灯琐话》、《沂州文集》、《素封亭稿》、《梅花集咏》等。